Az első ágyú 1915. május 15-én készítette el a Škoda Művek, de tesztelésére 1916 áprilisáig nem került sor. Röviddel ezután az olasz frontra került a Caldonazzo-tó közelébe, ahol összesen 122 lövést adott le, mielőtt 1916 májusában visszaszállították a Škoda Művekbe helyreállítás céljából. Eme ágyú katonák között elterjedt beceneve "Georg" volt. A második ágyút a román frontra küldték 1916 novemberében, hogy segítse az átkelést a Dunán, de néhány lövés leadása után visszahívták a csatatérről. 1917 májusában a Škoda jelentése szerint az első ágyú ismét visszakerült a frontra, a másodikat szintén elszállították, a harmadik ágyú szintén elkészült (1917. május 18-án tesztelték), a negyediken pedig az utolsó simításokat végezték. Ekkor a maradék hét ágyú gyártása még javában folyt. A második ágyú az olasz front teljesített szolgálatot 1917 augusztusának végétől Trieszttől északra Santa Croce mellett. 1917. szeptember 23-án felkészítették a Grado és Isonzó közötti part menti olasz csapatok megtámadására. Ez az ágyú adta le az első lövést a Trieszti-öböl felett 1917. október 17-én.